Tshwane teiken inwoners van spoglandgoedereArgieffoto (Foto: Adrian Pelletier/Pixabay) Die Tshwane-munisipaliteit sê as deel van sy veldtog om inkomste te verhaal, het hy huishoudings in verskeie landgoedere geïdentifiseer wie se rekeninge agterstallig is. Selby Bokaba, woordvoerder van die munisipaliteit, sê die stad het Dinsdag reeds ŉ suksesvolle veldtog in Copperleaf Estate, Centurion, van stapel gestuur. “Die top-25-rekeninge in die landgoed strek tussen R200 000 en R500 000. Van die 600 rekeninge wat die stad aanvanklik geteiken het, is die kragtoevoer na 96 kliënte, wat agterstallig was, afgesny. Waterbeperkings is ingestel op 156 huishoudings wat agterstallig is met hul betaling.” Daar is glo ook met 30 elektrisiteitsmeters gepeuter terwyl 279 in ŉ goeie toestand was. Die stad het 28 konvensionele meters met voorafbetaalde meters vervang. “In Sable Hills Waterfront-landgoed het die stad ŉ oudit op 298 rekeninge gedoen waarvan 285 meters in ŉ goeie toestand was. Daar is met 11 meters gepeuter. Twee konvensionele meters is met voorafbetaalde meters vervang. Daar was nie enige agterstallige rekeninge waar die kragverbinding opgeskort moes word nie.” Die munisipaliteit beplan om binne die volgende paar weke die volgende landgoedere te besoek waar kliënte agterstallig is met hul betaling of waar daar met elektrisiteitsmeters gepeuter is: “Let daarop dat bykomende fooie gehef sal word op alle meters waarmee gepeuter is of waar onwettige verbindings plaasgevind het. Die stad moedig alle verbruikers, wat onwettige verbindings tot die elektrisiteit- of waternetwerk het, om aansoek te doen om amnestie om boetes te strafregtelike aanklagte te voorkom. Die amnestieperiode het verlede maand begin en duur tot 30 September 2022.”